গজরা (কেশ সজ্জা)
গজরা হল কেশ সজ্জার জন্য ব্যবহৃত একটি ফুলের মালা যা দক্ষিণ এশীয় মহিলারা উৎসব, অনুষ্ঠান, বিবাহ বা দৈনন্দিন ঐতিহ্যবাহী পোশাকের সংগে পরিধান করে। এগুলি সাধারণত বিভিন্ন ধরণের জুঁই ফুল দিয়ে তৈরি করা হয় তবে আজকাল এর সাথে গোলাপ, ক্রসন্দ্রা এবং বারলেরিয়া জাতীয় ফুলও গজরাতে ব্যাপকভাবে ব্যবহৃত হচ্ছে। এটি খোঁপা বা বিনুনি দুইয়ের সাথেই পরা যেতে পারে। ভারতের মহিলারা সাধারণত ঐতিহ্যবাহী পোশাকের সাথে তাদের কেশের শোভা বর্ধন করতে গজরা পরিধান করেন। এটি প্রধানত উৎসব অনুষ্ঠান এবং বিবাহের সময় কিছু কিছু বিশেষ ক্ষেত্রে কব্জিতেও পরিধান করা হয়। গজরা একটি কেশ সজ্জার অলঙ্কার এবং এটি খোপাকে বেঁধে রাখতে কোনভাবেই সহায়তা করেনা। গজরা ভারতে গহনার উপর করা এক ধরনের মুক্তার কারিগরীকেও বোঝায়।